**SUSITARIMAS Nr. 4 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. 405**

2025-07-31

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-24 Šalys sudarė pirkimo sutartį Nr. S-405 (toliau – Sutartis), projekte „Krašto kelio Nr. 191 Paliūniškis-Vabalninkas ruožo nuo 9,06 km iki 20,40 km kapitalinis remontas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu nustatyti remontuojamo kelio ruožai, kuriuose reikalinga pakeisti sankasai netinkamą gruntą, dėl kurio atsirado poreikis atlikti papildomus darbus (detalizuoti **Priede Nr. 1**), kurių kaina sudaro 332 316,59 Eur be PVM;
4. Sutarties vykdymo metu nustatyti remontuojamo kelio ruožai, kuriuose reikalinga pašalinti sankasai netinkamą gruntą ir neberengti pakopų, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių vertė sudaro 23 539,59 Eur be PVM;
5. Sutarties 139 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriumi „Papildomi darbai ir neatliekami darbai. Sutarties keitimo tvarka“ sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje nustatyta tvarka:
   1. viso papildomų darbų kaina su PVM yra 402 103,07 Eur (keturi šimtai du tūkstančiai vienas šimtas trys eurai 07 ct).
   2. papildomų darbų kaina be PVM yra 332 316,59 Eur (trys šimtai trisdešimt du tūkstančiai trys šimtai šešiolika eurų 59 ct).
   3. 21 proc. PVM yra 69 786,48 Eur (šešiasdešimt devyni tūkstančiai septyni šimtai aštuoniasdešimt šeši eurai 48 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 28 482,90 Eur (dvidešimt aštuoni tūkstančiai keturi šimtai aštuoniasdešimt du eurai 90 ct).
   2. neatliekamų darbų kaina be PVM yra 23 539,59 Eur (dvidešimt trys tūkstančiai penki šimtai trisdešimt devyni eurai 59 ct).
   3. 21 proc. PVM yra 4 943,31 Eur (keturi tūkstančiai devyni šimtai keturiasdešimt trys eurai 31 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma 373 620,17 Eur (su PVM). Galutinė Sutarties kaina yra: 15 007 242,23 Eur (su PVM).
4. Šalys susitaria, kad dėl papildomų darbų yra suteikiamas papildomas darbų atlikimo terminas: 29 kalendorinės dienos.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 – Darbų pakeitimo aktas Nr. 1.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  **S. Kerbedžio g. 7, LT-35104 Panevėžys**  **Įmonės kodas 147710353**  **PVM kodas LT477103515**  **A.s. Nr. LT02 4010 0412 0009 0263**  **Luminor Bank AS**  **El. p. info@hisk.lt**  Dokumentą pasirašantis įgaliotas bendrovės darbuotojas |